Pyhäjärvi-instituutti

Pellosta metsäksi -talkoot Eurajoella
2023-05-08 - 2023-05-17
Oletko aina halunnut kokeilla puiden istuttamista vai oletko jo kokenut istutusmestari? Nyt on mahdollisuus tulla kokeilemaan puuntaimien istuttamista ja puuntaimien merkitsemistä!
Pyhäjärvi-instituutti on mukana Metsäkeskuksen vetämässä VesiKestävä-hankkeessa, jossa pyritään parantamaan metsätalouden vesiensuojelua Eurajoen vesistöalueella. Hanke järjestään kaikille avoimet istutustalkoot Eurajoella toukokuussa. Tervetuloa mukaan!
Talkoopäivät:
Ma 8.5. klo 10-18
Ma 15.5. klo 10-18
Ke 17.5. klo 10-16
Paikka: Auvintie 37, 27100 Eurajoki
Ilmoittaudu ja lue lisää: lyyti.fi/reg/Pellosta_metsaksi_talkoot_Eurajoella_6650

Yläneenjoen isosorsimoilta
2023-05-24 17:30 - 19:30 (Europe/Helsinki)
Mitä kuuluu isosorsimolle Yläneenjoella? Miten isosorsimoa voidaan torjua ja miten eri torjuntatoimia kannattaa yhdistellä. Viime vuonna käynnistyneet isosorsimokartoitukset on nyt kerätty kartalle ja tilaisuudessa käydään läpi, mitä alueita on vielä kartoittamatta ja mitä tietoja tarvitaan lisää. Hola Lake -hankkeen toimenpiteinä toteutetaan alkusyksystä isosorsimon poistopilotti ja toteutetaan ohjeistus poistotoimia tehtäessä.
Tervetuloa Yläneelle isosorsimoiltaan keskiviikkona 24.5. klo 17.30 alkaen.
Ohjelmassa:

klo 17.00-17.30 kahvit
Pyhäjärven suojeluohjelman ajankohtaiskatsaus, Henna Ryömä, Pyhäjärvi-instituutti
Hola Lake -hankkeen kuulumiset ja sen toimet Yläneenjoella, Henna Ryömä, Pyhäjärvi-instituutti
Mikä isosorsimo on?, Essi Kiiskinen, Pyhäjärvi-instituutti
Poistomenetelmiä ja poistossa huomioitavaa, Mika Soramäki ja Heidi Kontio, Vanajavesikeskus
Isosorsimokartoituksen tilanne ja kesän kartoitussuunnitelma, Essi Kiiskinen ja Henna Ryömä, Pyhäjärvi-instituutti

Tilaisuus on kaikille avoin ja maksuton. Tilaisuuden järjestävät Pyhäjärven suojeluohjelman asukastyöryhmä ja Hola Lake II Yläneenjoki-hanke.

Pellosta metsäksi -talkoot Paneliassa
2023-05-29 10:00 - 18:00
Oletko aina halunnut kokeilla puiden istuttamista vai oletko jo kokenut istutusmestari? Nyt on mahdollisuus tulla kokeilemaan puuntaimien istuttamista ja puuntaimien merkitsemistä!
Pyhäjärvi-instituutti on mukana Metsäkeskuksen vetämässä VesiKestävä-hankkeessa, jossa pyritään parantamaan metsätalouden vesiensuojelua Eurajoen vesistöalueella. Hanke järjestään kaikille avoimet istutustalkoot Euran Paneliassa touko-kesäkuun vaihteessa. Tervetuloa mukaan!
Talkoopäivät: Ma 29.5. klo 10-18
Paikka: Kulmapolku 1, Eura (parkkipaikka tarkentuu myöhemmin)
Ilmoittaudu ja lue lisää: ilmoittautumislinkki

Satakuntalainen parsa lautasella!
2023-06-02 11:00 - 2023-06-16 18:00
Mikä on sikses parasta? Lupauksen juoni on yksinkertainen: tuotteet on kasvatettu, valmistettu tai jatkojalostettu Satakunnassa. Ne ovat syntyneet rakkaudesta aitoihin, puhtaisiin makuihin ja ovat lähiruokaa parhaimmillaan. Sikses parasta tuo satakunnan lautaselle ja kesäkuussa lautaselta löytyy satakuntalainen parsa.
Parsaa viljellään satakuntalaisiin kauppoihin mm. Ulvilassa ja Säkylän Köyliössä. Satakuntalaisen parsan satokausi on lyhyt – toukokuusta juhannuksen tienoille. Kesäkuussa jalkaudumme Porin ja Rauman Prismoihin parsan maistatuksen merkeissä. Löydät meidät:
perjantaina 2.6. klo 11-18 Rauman Prismasta
perjantaina 9.6. klo 11-18 Länsi-Porin Prismasta ja
perjantaina 16.6. klo 11-18 Porin Mikkolan Prismasta
Tervetuloa maistamaan satakuntalaista parsaa!

LCA4Regions -hankkeen päätösseminaari Brysselissä kokoaa alueitten elinkaaritoimia ja saavutuksia yhteen!
2023-06-06 10:30 - 16:30
LCA4Regions -hankkeen päätösseminaari Brysselissä kokoaa alueitten elinkaaritoimia ja saavutuksia yhteen! Päätösseminaari järjestetään webinaarina 6.6.2023. Työpajassa juhlistetaan LCA4Regions-hankkeen tuloksia, jaetaan hyviä alueellisia käytänteitä ja toimenpiteitä tehtävien, tavaroiden ja palveluiden elinkaarinäkökulman osaavampaan ja älykkäämpään huomioimiseen. Tilaisuus on tarkoitettu kaikille asiasta kiinnostuneille, aluekehittämisen ammattilaisille ja järjestöille. Tutustu ohjelmaan ja ilmoittaudu mukaan:
https://projects2014-2020.interregeurope.eu/lca4regions/events/event/5558/final-conference-in-brussels/

Pyhäjärvi-instituutti Eurapäivillä
2023-06-10 10:00 - 2023-06-11 14:00
Pyhäjärvi-instituutti osallistuu Eurapäivien ohjelmaan lauantaina ja sunnuntaina. Tervetuloa tutustumaan toimintaamme!
Lauantaina 10.6. klo 10-14 Pyhäjärvi-instituutilla (Teollisuustie 4, Eura)
Löydä oma sisäinen vesistötieteilijäsi, ja tunnista mistä Eurajoen vesistöalueen vesinäytteet ovat peräisin! Tarjolla lisäksi tietoa Pyhäjärven vedenlaadun kehityksestä, vesistöjen tarkkailumenetelmistä sekä vesienhoidon ajankohtaisista hanketeemoista. Oletko viher- vai jauhopeukalo? Tule ammentamaan ideoita yrttien hyödyntämiseksi, ja taittele samalla itsellesi ekologinen taimipotti. Tarjolla myös tietoa instituutin ajankohtaisesta toiminnasta liittyen yrttien ja vihannesten tuotannon kehittämiseen.
Sunnuntaina 11.6. klo 12-14 Euran kunnantalon ympäristössä (Sorkkistentie 10, Eura)
Eurapäivän ympäristörastit -tapahtuma liittyy kunnan ympäristöohjelman jalkauttamiseen ja tapahtumalla halutaan tehdä ympäristöasioita näkyviksi ja konkreettisiksi kaikille. Mukana ovat Satakuntaliitto, Biolan Oy, Paneliankosken Voima Oy, Jujo Thermal Oy, Hallavaaran jäteasema/ LHJ, Pyhäjärvi-instituutti, Filppulan Tila, Satasilta/Leader ja Euran kunta. Rasteille osallistujien kesken arvotaan kivoja tuotepalkintoja.
Lue lisää Eurapäivien ohjelmasta Euran kunnan sivuilta: https://www.eura.fi/tapahtumat/eurapaivat-11-12-6-2022/

Virkisty Eurajoesta! Eurajokimelonnan rastipisteet
2023-06-17 11:00 - 14:00
JOKIohjelma on mukana Eurajokimelonnan rastipisteillä lauantaina 17.6. klo 11-14. Rastipisteemme sijaitsevat Laineen saunan laiturilla ja Kauttuan matonpesupaikalla. Laineen saunan laiturilla aiheena on Eurajoen virkistyskäyttö ja melontakartta. Kauttuan matonpesupaikan rannassa pääset tutustumaan Eurajoen kalastoon. Tervetuloa rasteille myös maata pitkin. Tilaisuus huipentuu Euran Kanoottiklubin jokivajalla pidettävään toimijoiden ajankohtaiskatsaukseen. Eurajokimelonnasta ja melonnan kaikista rastipisteistä löydät lisätietoa täältä: https://www.evsy.fi/uutiset/eurajoki-melonta-2023/

Happamat sulfaattimaat Eurajoen valuma-alueella
2023-06-19 17:30 - 19:30
Happamia sulfaattimaita esiintyy Eurajoen valuma-alueella laajalti. Litorinameri-vaiheen aikana kerrostuneista savikerroksista aiheutuu ajoittain happamia päästöjä vesiympäristöön, joiden seurauksena joessa voi esiintyä esimerkiksi kalakuolemia. Pitkäjänteisellä työllä näiden sulfaattimaista aiheutuvaa riskiä voidaan kuitenkin vähentää mm. vesienhallinnan keinoin. Tule kuulemaan sulfaattimaiden vaikutuksista Eurajokeen ja keinoista, joilla sulfaattimaat voidaan paremmin huomioida osana jokiympäristön hyvinvointia.
Tilaisuus järjestetään puolivälissä valuma-aluetta, Panelian seuratalolla 19.6. klo 17.30 alkaen.
Ohjelma:
17.30 Kahvi ja HAPPASU-hankkeen tutustumispiste
17.50 Happamat sulfaattimaat Eurajoen suojelun tavoitteiden näkökulmasta, Lauri Anttila, Pyhäjärvi-instituutti
18.15 Sulfaattimaiden tunnistaminen ja riskienhallinnan menetelmät, Peter Österholm, Åbo Akademi
18.40 Happamien sulfaattimaiden huomiointi ojituksissa, Anna Bonde, Etelä-Pohjanmaan ELY-keskus
19.00 Säätösalaojitus ja automaattinen pinnantason seuranta, Jari Ruski, Pyhäjärvi-instituutti
19.20 Loppukeskustelu
19.30 Tilaisuus päättyy
Ilmoittautuminen kahvitarjoilun vuoksi 15.6. mennessä tästä linkistä: ilmoittautumislomake

Karvianjoen yleisötilaisuus
2023-06-20 16:30 - 19:00
Karvianjoen yläosan valuma-alueen hanke esittäytyy – yleisötilaisuus järjestetään Karvian kunnantalolla (Kylä-Karviantie 17, 39930 Karvia) klo 16:30-19:00.
Kahvitarjoilu klo 16:30 alkaen, ohjelma alkaa klo 17:00.
Tilaisuuden avaa Karvian kunnanjohtaja, jonka jälkeen KVVY Yhdistys ja Pyhäjärvi-instituutti esittelevät alkanutta Karvianjoen yläosan valuma-alueen hanketta. Lisäksi KVVY Yhdistyksen suunnittelija kertoo, mitä valuma-alueella tehtävä tekninen suunnittelu käytännössä pitää sisällään.
Tilaisuus on kaikille avoin ja maksuton. Kahvitarjoilun järjestämiseksi toivoisimme ilmoittautumaan etukäteen. Ilmoittautumislinkki löytyy KVVY:n sivuilta täältä. Ohjelman löydät samalta sivulta tai voit ladata sen tästä. Tervetuloa kuuntelemaan ja keskustelemaan!

Parsaa ja vedenhallintaa -pellonpiennarpäivä
2023-06-21 09:00 - 10:30
Viljelyolosuhteet ovat muutoksessa, mikä vaati maatiloilta sopeutumista ja uusien keinojen hyödyntämistä tuotannon kannattavuuden takaamiseksi. Näitä keinoja, mm. teknologian hyödyntämistä, uusia viljelykasveja ja tuotannon erikoistumista esitellään pellonpiennartilaisuudessa Köyliön Kirkkosaaressa (Kirkkosaarentie 190) 21.6.2023.
Ohjelma:
9.00 kahvi
9.15 Tervetulosanat, Sauli Jaakkola, Pyhäjärvi-instituutti
9.20 Parsan viljely Köyliön Vanhakartanolla, Veli-Pekka Suni, Köyliön Vanhakartano
9.40 Parsan lajike- ja tiheyskokeet, Johanna Pihala, Pyhäjärvi-instituutti
9.55 Kommenttipuheenvuoro, Reija Hietala, Pyhäjärvi-instituutti
10.00 Kaukokartoitus pellon vesienhallinnan tukena, Antti Halla, Tampereen yliopisto
10.10 Pellon kosteuden seuranta- ja hallintamenetelmät, Jari Ruski, Pyhäjärvi-instituutti
10.20 Voidaanko kasteluvedestä puhdistaa sinilevää?, Laura Reuna, Pyhäjärvi-instituutti
10.30 Tilaisuus päättyy
Kahvitarjoilun vuoksi ilmoittaudu mukaan 16.6. mennessä tällä lomakkeella: https://link.webropol.com/s/parsaa-ja-vedenhallintaa.
Tilaisuuden järjestävät hankkeet:
eKETJU – Elintarvikeketjun huoltovarmuus ja kestävä kasvu koronaepidemiasta elpymisessä Satakunnassa​
Parsan viljelyn ja toimitusketjun kehittäminen Satakunnassa​
Älykkäät kastelumenetelmät alkutuotannossa​
KÄTEVÄ – Käytännöntoimilla kohti Eurajoen vesistöalueen vaikuttavampaa vesienhallintaa

Viljelijäretki Söderfjärdeniin
2023-07-03 06:30 - 17:00
Tervetuloa mukaan viljelijäretkelle Söderfjärdeniin maanantaina 3.7.
Söderfjärdenin meteoriitin aiheuttamalla kraateripellolla on toteutettu happamien sulffaattimaiden säätösalaojituksen tutkimusta 2000-luvun alusta saakka. Koetuloksilla on selkeästi osoitettu säätösalaojituksen ja salaojakastelun hyödyt. Peltoalueella on toteutettu yksityisten maanomistajien lohkoilla kokeita säätösalaojituksen ja salaojakastelun eri menetelmien hyödyistä kustannustehokkaasti ja innovatiivisesti. Tällä hetkellä meneillään olevaa hanketta vetää Österbottens Svenska Lantbrukssällskap ja oppaana retkellämme toimii Stefan Östman.
Lisätietoa kohteesta löydät täältä: https://www.lantbrukssallskapet.fi/projekt/beredskapsplan-for-vattenhantering-pa-soderfjarden/
Yhteiskuljetus järjestetään reitillä Eura (Pyhäjärvi-instituutti, Teollisuustie 4) – Harjavalta Neste – Pori ABC Tikkula. Mukaan voi tulla myös reitin varrelta. Jos hyppäät kyytiin muualta kuin Pyhäjärvi-instituutilta, ilmoita siitä Jari Ruskille (jari.ruski@pji.fi tai 0440 344 025).
Tarkempi aikataulu (lähtö 6.30, paluu n. klo 18.00) ja reitti infotaan lähempänä ilmoittautuneille.
Ruokailut matkan varrella omakustanteisesti.
Ilmoittaudu mukaan 29.6. mennessä: https://link.webropol.com/s/soderfjarden
Retken järjestävät:
HAPPASU – Happamien sulfaattimaiden parempaa vesienhallintaa Eurajoen valuma-alueella
Älykkäät kastelumenetelmät alkutuotannossa
KÄTEVÄ – Käytännöntoimilla kohti Eurajoen vesistöalueen vaikuttavampaa vesienhallintaa

Okra-messuilla tavataan!
2023-07-05 08:00 - 2023-07-08 17:00
Pyhäjärvi-instituutilla on Oripäässä järjestettävillä OKRA-messuilla 5.-8.7.2023 osasto. Tervetuloa tutustumaan toimintaamme, osallistumaan onnenpyöräpyöritykseen ja muuten tapaamaan osaajiamme! Osastomme on D44. Oripäässä nähdään!

Monimuotoisuutta ja teknologiaa
2023-07-12 13:00 - 15:00
Puhaltaako teilläkin maatalouden uudet tuulet? Oletko kiinnostunut kuulemaan maatalouden ympäristövaikutuksista tai laajentamaan tilan viljelykasvivalikoimaa? Kiinnostavatko teknologian tuomat mahdollisuudet tuotannon kehittämisessä? Tule kuulemaan uusista ratkaisuista Pyhäjärvi-instituutin pellonpiennar-tapahtumaan keskiviikkona 12.7.2023 klo 13-15 Nakkilaan linssipellon laitaan (Kivialho, Nakkila, tarkemmat saapumisohjeet päivitetään tänne myöhemmin).
Toivotamme teidät lämpimästi mukaan keskusteluun maatalouden kestävyydestä ja sen eri näkökulmista. Tapahtumassamme syvennymme muun muassa linssin- ja yrttienviljelyn tulevaisuuden potentiaaliin Suomessa, kuulemme GPS-pantojen mahdollisuuksista emolehmätuotannossa sekä tarkastelemme säätösalaojituksen ja salaojakastelun roolia tulevaisuuden ruoantuotannossa. Lisäksi tutustumme satakuntalaisten maatilojen ympäristövaikutusten arviointiin sekä palkokasvien merkitykseen valkuaisomavaraisuudessa. Tilaisuuden huipentaa innostava haastattelu kahden viljelijän kanssa, jotka ovat aktiivisesti mukana kehittämässä toimintaansa yhteistyössä Pyhäjärvi-instituutin kanssa. Tervetuloa mukaan oppimaan, keskustelemaan ja jakamaan kokemuksia maatalouden mahdollisuuksista tuottaa ruokaa tehokkaasti ja kestävästi.
Ohjelma:
13.00 Palkokasvit ja viljelyn monipuolistaminen valkuaisomavaraisuuden takaamiseksi, Jari Ruski, Pyhäjärvi-instituutti
13.15 Satakunnan maatilojen ympäristövaikutukset, Oskari Lahtinen, Pyhäjärvi-instituutti
13.30 Ekosysteemipalvelut ja GPS-teknologian hyödyntäminen Satakuntalaisessa viljelyssä, Sanna Lipping, Pyhäjärvi-instituutti
13.45 Säätösalaojitus ja salaojakastelu, Jari Ruski, Pyhäjärvi-instituutti
14.00 Yrttienviljelyn potentiaali satakuntalaisessa peltotuotannossa, Oskari Lahtinen, Pyhäjärvi-instituutti
14.15 Viljelijähaastattelu: Miksi viljelijän kannattaa lähteä rohkeasti mukaan kokeilemaan uutta yhdessä alan toimijoiden kanssa? Haastateltavana Juhani Lahtinen, Yliniityn tila sekä Rauli Yrjänä, innokas viljelijä.
14.30 kahvi
15.00 Tilaisuus päättyy
Ilmoittaudu mukaan 10.7. mennessä: ilmoittautumislinkki
Tilaisuuden järjestävät hankkeet:
eKETJU – Elintarvikeketjun huoltovarmuus ja kestävä kasvu koronaepidemiasta elpymisessä Satakunnassa
LCA4FARMS – hiili- ja vesiviisaus Satakunnan maatiloille
Biodiversiteetin tarjoamien ekosysteemipalvelujen käytön tehostaminen Satakunnan maatiloilla
Älykkäät kastelumenetelmät alkutuotannossa
Yrttituotannon kehittäminen Satakunnassa – SATAYRTTI

Tilasiemen peltopäivä
2023-07-21 13:00 - 18:00 | Hurstinkulmantie 195a, 32300 Mellilä
Tilasiemen Peltopäivä järjestetään 21.7. klo 13-18 Siementila Salo Oy:n pakkaamolla (Hurstinkulmantie 195 A, Mellilä).
Ohjelmassa:

Tilasiemenen koeruuduilla tulevaisuuden syys- ja kevätviljalajikkeet, opastetut kierrokset
Siementila Salo Oy:n kasvustoilla esillä uutuuslajikkeita ja kestosuosikkeja
Yhteistyökumppaneilla omat pisteet

Pyhäjärvi-instituutti on mukana esittelemässä toimintaansa.
Lue lisää tapahtumasta täältä: https://www.tilasiemen.fi/fi/uutiset/peltopaiva_mellila_2023 ja ota tapahtuma seurantaan Facebookissa.

Tutustuminen metsän jatkuvaan kasvatukseen
2023-08-09 17:00 - 19:00
Tervetuloa tutustumaan metsän jatkuvaan kasvatukseen ja metsätalouden vesienhallintaan 9.8. klo 17-19 Raumalle (Siikluomantie 13, Rauma).
Illan aikana tutustumme asiantuntijoiden opastuksella Rauman kaupungin metsään, jossa on toteutettu jatkuvan kasvatuksen mukaisia hakkuita yhteistyössä VesiKestävä-hankkeen ja Metsänhoitoyhdistys Lounametsän kanssa.
Jatkuvassa kasvatuksessa metsä pysyy koko ajan puustoisena. Jatkuvalla kasvatuksella voidaan vaikuttaa muun muassa alueen virkistyskäyttöön, maisemaan ja vesistökuormitukseen.
Varaudu säänmukaisella maastovarustuksella. Kävelemme noin 1,5 kilometriä.
Tilaisuus on kaikille avoin ja maksuton. Kahvitarjoilu.
Ilmoittautuminen kahvimäärän arvioimisen vuoksi suositeltavaa, mutta ei pakollista. Ilmoittaudu mukaan täältä: https://www.lyyti.fi/reg/Tutustuminen_metsan_jatkuvaan_kasvatukseen_1408
Tilaisuuden järjestävä hanke: VesiKestävä – ympäristökestävyyttä metsätalouden vesienhallinnalla

Räpin peltopäivä 2023 – kurkistuksia kasvistuotannon tulevaisuuteen
2023-08-22 09:00 - 12:15 | Apetit, Räpin koetila, Huhdintie 32b, Säkylä, Huhdintie 32b, Säkylä, Suomi
Tervetuloa tutustumaan Räpin koetilan ajankohtaiseen toimintaan! Päivän läpileikkaavana teemana on tulevaisuus ja kasvisviljelyn keinot sopeutua toimintaympäristön muutoksiin.
Tilaisuudessa esitellään mm. kasvistuotannon lannoitukseen sekä rikka- ja tautihallintaan liittyviä uusia keinoja ja tutkimuksia. Tarjolla on myös tietoa pellon kasvukunnon parantamiskeinoista sekä vedenhallinnan menetelmistä. Lisäksi tapahtumassa pääsee tutustumaan mm. kikherneen, linssin ja papujen viljelykokeisiin.
Ohjelma:
9.00 Kahvi ja tervetulosanat, Gunta Cirule, Apetit Ruoka Oy
9.15 Pellon kasvukunnon merkitys vedenhallinnalle, Sauli Jaakkola, Pyhäjärvi-instituutti
9.30 Maatalouden varautumiskeinot kuivuuteen, Pekka Parkkila, Varsinais-Suomen ELY-keskus
9.45 Sokerijuurikkaan kuivuudenkesto, Sami Talola, Sokerijuurikkaan Tutkimuskeskus
10.00 Farmdroid-peltorobotin harausnäytös pinaatilla, Reetta Palva, Työtehoseura ja Victor Bloch, Luonnonvarakeskus
10.30 Tulevaisuuden kasvit Apetitin viljelykokeissa, Tuukka Huhdanmäki, Apetit Ruoka Oy
11.15 Näkökulmia vihannesten typpilannoitukseen, Terhi Suojala-Ahlfors, Luonnonvarakeskus
11.45 Perunakokeet tautihallinnan tukena, Riina Lukkala, Perunantutkimuslaitos
12.15 Tilaisuus päättyy, lounas
Tapahtuman järjestävät Apetit Ruoka Oy, Perunantutkimuslaitos, Pyhäjärvi-instituutti, Työtehoseura, Luonnonvarakeskus ja Sokerijuurikkaan Tutkimuskeskus.
Tarjoilujen järjestämiseksi ilmoittauduthan tilaisuuteen 17.8. mennessä tällä lomakkeella: https://forms.office.com/e/Xbvb8MtL4B.

Tilaisuuden järjestävät hankkeet:
Green Future of Satakunta (Manner-Suomen maaseudun kehittämisohjelma)
BioEväät – maan kasvukunnon ja vesitalouden parantaminen (Manner-Suomen maaseudun kehittämisohjelma)
Viljava vihannesmaa − kestävä tuotanto (Maatilatalouden kehittämisrahasto Makera)
Peltorobotiikalla kestäviä viljelykäytäntöjä (Maatilatalouden kehittämisrahasto Makera)
ECOSOL (SusCrop ERA-NET)
SUSPO (MMM-makera)
SORVI

Opi fermentoimaan!
2023-09-11 09:00 - 2023-09-21 16:00 | Opintie 3, 27400 Kiukainen
Pyhäjärvi-instituutti järjestää koulutuskokonaisuuden hapattamisesta eli fermentoinnista. Fermentointi on säilöntämenetelmä, jossa raaka-aineiden maitohappobakteereita hyödyntämällä voidaan vaikuttaa tuotteen säilyvyyteen, rakenteeseen, makuun ja ravitsemuksellisiin ominaisuuksiin. Hapattamista voidaan hyödyntää hyvin monipuolisesti eri elintarvikkeiden valmistuksessa, tunnetuimpia lienevät hapatetut maitotuotteet, hapankaali ja viime vuosina suursuosioon noussut teejuoma kombucha.
Miten sinä voisit hyödyntää hapattamista eli fermentointia? Tule mukaan koulutukseen oppimaan, miten fermentointia tehdään, miten se vaikuttaa tuotteisiin ja mitä kaikkea voidaan fermentoida. Koulutus antaa erinomaisen pohjan hyödyntää fermentointia omassa liiketoiminnassa. Kouluttajana toimii IdeaNature Oy:n Heli Pirinen (https://www.ideanature.fi/). Helillä on runsaasti kokemusta luonnontuotepohjaisten valmisteiden tuotekehityksestä sekä ihmis- että eläinpuolelle (elintarvikkeet, kosmetiikka, rehut, yms.).
Koulutus koostuu kahdesta etäyhteydellä järjestettävästä teoriaosiosta ja kahdesta lähiopetuksena järjestettävästä työpajasta. Lähiopetus toteutetaan Kiukaisten vanhalla yhteiskoululla (Opintie 3, Kiukainen). Tarjolla oleva koulutuskokonaisuus on ainutlaatuinen mahdollisuus oppia käytännössä fermentoinnin salat. Koulutuksen sisältöä voidaan muokata osallistujien toiveiden mukaan, esim. fermentoitavien kasvien osalta. Mainitse ilmoittautumisen yhteydessä toiveesi koulutuksen sisältöön liittyen.
FERMENTOINNIN TEORIA, 6 h, verkkokoulutus, 11. ja 12.9.2023
Fermentoinnin perusteet, 11.9.2023, klo 9-12
• Mitä fermentointi on ja mitä eri fermentointitavoissa on huomioitava?
• Fermentoinnin vaikutus valmisteisiin
• Fermentoinnin mahdollisuudet yrttien jatkojalostuksessa elintarvikkeiden, kosmetiikan ja eläinten valmisteissa
• Fermentoitavat raaka-aineet ja tekniikat
• Entsymaattinen fermentointi
• Maitohappofermentointi
• Alkoholifermentointi
• Fermentoitujen tuotteiden säilyvyys ja pakkaaminen
Tuotantoprosessin hallinta, 12.9.2023, klo 9-12
• Yrttipohjaisten juomien fermentointi – kombucha ja kefiiri
• Säilykkeitä fermentoimalla – yrtit säilykkeissä
• Vegaaniset fermentoidut valmisteet – kaurapohjaisten valmisteiden fermentointi
FERMENTOINNIN TYÖPAJAT, 14 h, lähiopetus, 20. ja 21.9.2023
Fermentointikoulutus – juomat, 20.9.2023, klo 9-16
9:00 Kombuchapohjan valmistus – nokkonen, mustaherukka tms.
11:00 Lounas (eväät/omakustanteinen)
11:45 Kefiirin valmistus
14:00 Kahvi/teetauko
14:15 Kaura-yrttijogurtin valmistus
16:00 Koulutuspäivä päättyy
Fermentointikoulutus – säilykkeet, 21.9.2023, klo 9-16
9:00 Kombuchan, kefiirin ja kaurajogurtin mittaukset/käsittelyt, pakkaus
11:00 Lounas (eväät/omakustanteinen)
11:45 Yrttimaustetun Tempeh valmistus
14:00 Kahvi/teetauko
14:15 Yrttimaustetut hapansienet (esim. rouskut, kantarellit)
16:00 Koulutuspäivä päättyy
Koulutuksen hinta:
Voit valita koulutuskokonaisuudesta sinua eniten kiinnostavat osiot. Fermentoinnin työpajoihin osallistuttaessa suositellaan myös teoriaosion suorittamista, jotta työpajoista saisi mahdollisimman suuren hyödyn.
Fermentoinnin perusteet, 3 h 40 €
Tuotantoprosessin hallinta, 3 h 40 €
Molemmat teoriakoulutukset, 6 h 70 € (35 € + 35 €)
Fermentoinnin työpaja – juomat, 7 h 110 €
Fermentoinnin työpaja – säilykkeet, 7 h 110 €
Molemmat työpajakoulutukset, 14 h 190 € (95 € + 95 €)
Hinnat sisältävät koulutuksessa tarvittavat raaka-ainemateriaalit, työvälineet ja tilavuokran. Lounaat ovat omakustanteiset.
Ilmoittaudu koulutukseen 31.8. mennessä tällä lomakkeella: https://link.webropol.com/s/fermentointikoulutukset
Ilmoittautuminen koulutukseen on sitova. Etusijalla koulutukseen ovat satakuntalaiset toimijat.
Koulutuksen järjestää Yrttituotannon kehittäminen Satakunnassa -hanke, jonka saa rahoituksensa Mannersuomen maaseutuohjelmasta Satakunnan Ely-keskuksen kautta.

Käytännön toimet maa- ja metsätalouden vesienhallinnan pohjana -webinaari
2023-09-20 13:00 - 16:00
Käytännön toimet maa- ja metsätalouden vesienhallinnan pohjana – esimerkkejä Eurajoen vesistöalueelta -webinaari järjestetään keskiviikkona 20.9. klo 13-16. Tervetuloa kuulemaan mm. Kätevä-hankkeen toimenpiteistä maa- ja metsätalouden vesienhallinnan saralla, VesiKestävä -hankkeen kokemuksista vesienhallinnan huomioimisesta kuntametsissä, maan kasvukunnosta ja lohkokohtaisesta vesitaloudesta sekä rakennekalkitusten vaikutuksista Eurajoen pilottialueilla. Tilaisuus toimii KÄTEVÄ-hankkeen loppuwebinaarina.
Ilmoittaudu tilaisuuteen 19.9. klo12 mennessä tästä linkistä: https://link.webropol.com/s/kateva
Linkki tilaisuuteen lähetetään ilmoittautuneille 19.9. aikana.
Ohjelma:
13:00 KÄTEVÄsti käytäntöön – KÄTEVÄ-hankkeen toimenpiteet ja aikaansaannokset, Lauri Anttila, Pyhjäjärvi-instituutti (tallenne)
13:20 Metsäkeskuksen hanketoimintaa Lounais-Suomessa, Jarmo Uimonen, Suomen Metsäkeskus (tallenne)
13:40 Metsätalouden vesiensuojelun avoimet paikkatietoaineistot, Juha Jämsen, Suomen Metsäkeskus (tallenne)
14:00 -14:20 Kahvitauko
14:20 VesiKestävää metsätaloutta – kokemuksia vesienhallinnan huomioimisesta kuntametsien hoidossa, Ville Kangasniemi, Pyhäjärvi-instituutti ja Elli Peltovirta, Metsäkeskus (tallenne)
14:40 Eurajoen vesistöalueen seurannat – havaintoja pitkänajan trendeistä, Päivi Laine, Pyhäjärvi-instituutti (tallenne)
15:00 Maan kasvukunto ja vesienhallinta – missä mennään?, Jari Ruski, Pyhäjärvi-instituutti (tallenne)
15:20 Rakennekalkki maatalouden vesiensuojelukeinona – havaintoja Eurajoen pilottialueiden tuloksista, Maria Kämäri, Suomen ympäristökeskus (tallenne)
15:40 Loppukeskustelu
Järjestävät hankkeet:
KÄTEVÄ – Käytännöntoimilla kohti Eurajoen vesistöalueen vaikuttavampaa vesienhallintaa
VesiKestävä – Ympäristökestävyyttä metsätalouden vesienhallinnalla

Biotalouden kehittäminen Pyhäjärviseudulla
2023-09-29 09:00 - 11:00
Sivuvirrat euroiksi? Mistä osaajat jatkossa? Tervetuloa kuulemaan ja keskustelemaan tilannekuvasta ja kehitysmahdollisuuksista elintarvikealan biotalouden toimijoiden kesken. Webinaari järjestetään perjantaina 29.9.2023 klo 9.00-11.00!
Kiertotalouden toteutumisen edellytykset ja toisaalta taloudelliset mahdollisuudet synnyttävät tarpeita uusille verkostoille ja uudelle osaamiselle. Yritysten ja oppilaitosten välillä vahvistetaan yhteyssiltoja, joiden kautta Pyhäjärviseudun yritysten käyttöön mahdollistetaan uusin osaaminen, innovaatiot ja osaava työvoima. Biotalouden kehittäminen Pyhäjärviseudulla -hankkeen tavoitteena on ollut voimistaa Pyhäjärviseudun bio- ja kiertotalouden ekosysteemiä. Hankkeessa kartoitettiin toimijoiden tarpeita, tavoitteita ja erityisesti sivuvirtoihin liittyviä mahdollisuuksia ja toimenpiteiden aikatauluja. Hankkeessa kartoitettiin lisäksi alueen yritysten mahdollisuuksia hyödyntää alan oppilaitoksia tuotekehitysprosesseissa. Tilaisuus järjestetään Biotalouden kehittäminen Pyhäjärviseudulla -hankkeen loppuwebinaarina.
Ohjelma:
9.00 Elintarvikealan kestävää biotaloutta Pyhäjärviseudulla, Asiantuntija Pekka Maijala, Pyhäjärvi-instituutti
9.30 Elintarvikealan koulutus ja koulutusyhteistyö, Lehtori Riitta Alamäki, Länsirannikon Koulutus Oy WinNova
10.00 Yritysnäkökulma osaamistarpeisiin elintarvikealalla, Henkilöstöpäällikkö Anna Viitanen, HKScan Finland Oy
10.30 Biopaja yritysten tukena, Erikoistutkija Johanna Laakso, Luonnonvarakeskus
11.00 Tilaisuuden päätös
Ilmoittaudu mukaan torstaihin 28.9. klo 15 mennessä tämän linkin kautta: https://link.webropol.com/s/biotalous

Valuma-alueilta puronvarsiin – maastoretki pienvesien ennallistamisen maailmaan
2023-10-05 17:00 - 19:30
Valuma-alueilta puronvarsiin – maastoretki pienvesien ennallistamisen maailmaan järjestetään torstaina 5.10.2023 klo 17-19.30. Kokoontuminen retkelle klo 17 Kauttuan Ruukinpuiston hiekkaparkissa (Tammensillantie, Eura).
Retkellä tutustutaan erilaisiin pienvesiin ja niiden ominaispiirteisiin, kunnostusmenetelmiin sekä valuma-alueen maankäytön huomioimiseen osana kunnostustyötä. Retki on suunnattu ennen kaikkea pienvesistä ja vesistökunnostuksista paikallistoimijoille kiinnostuneille. Kokoonnumme Ruukinpuistossa, josta siirrymme yhteiskuljetuksella pienvesikohteisiin. Tilaisuus päättyy taimenten ja harjusten tarkkailuun Kauttuankoskella Pyhäjärviseudun perhokalastajien johdolla. Koulutuksen järjestää Pyhäjärvi-instituutti osana valtakunnallista PienvesiHELMI-hanketta.
Ilmoittaudu mukaan 29.9. klo 10 mennessä tästä linkistä: https://link.webropol.com/s/pienvesihelmi

Vesikestävä -hankkeen kuntatyöpaja - ympäristökestävyyttä metsätalouden vesienhallinnalla
2023-11-01 12:00 - 16:00 | Jokisauna, Sepäntie 1, Eura
Satakunnan ammattikorkeakoulu järjestää kuntien edustajille ja kuntapäättäjille työpajatyöskentelyn kuntien osallistamiseksi. Työpajassa pohditaan myös sitä, miten pilottitoimenpiteet sopivat kuntien ilmasto- ja ympäristöohjelmien toimenpiteiksi. Kuntatyöpajan tuloksia hyödynnetään Metsien vesienhallinta osana ilmastonmuutokseen sopeutumista –oppaassa, joka laaditaan VesiKestävä -hankkeen puitteissa. Opas on vesiensuojelu- ja ilmastotyön tukena kunnille, yhteisöille ja muille metsänomistajille sekä metsäalan yrityksille ja metsänhoitoyhdistyksille.
Kuntatyöpajan laajempi kuvaus löytyy täältä.
Ilmoittaudu mukaan työpajaan 31.10.2023 klo 12:30 mennessä. Ilmoittaudu tästä linkistä!
Tilaisuus on osa VesiKestävä- ympäristökestävyyttä metsätalouden vesienhallinnalla -hanketta.

Järviruoko jatkokäyttöön!
2023-11-02 17:30 - 20:00 | Lallin koulu, Pyhän Henrikintie 121, Säkylä
Mitä järviruokomassalle voi tehdä? Miten sitä voi hyötykäyttää? Järviruokomassaa syntyy esimerkiksi, kun niitetään. Vihreää massaa syntyy kesäniittojen aikaan ja kuivaa ruokomassaa talviniittojen aikaan. Lisäksi sitä syntyy, kun jäät ja aallokko painavat kasvimassan keväällä rantaan. Järviruoko ei ole pelkkää jätettä, vaan sille löytyy useita hyötykäyttökohteita ihan siinä omalla tontilla. Tule kuulemaan Turun ammattikorkeakoulun ruokohankkeiden asiantuntijaa Jerome Tornikoskea järviruo’on hyödyntämisestä. Otetaan järviruoko jatkokäyttöön!
Ohjelmassa:
17.30-18.00 Kahvit
18.00-18.10 Tilaisuuden avaus ja Hola Lake II Köyliönjärvi-hankkeen ajankohtaiset, Henna Ryömä ja Essi Kiiskinen, Pyhäjärvi-instituutti
18.10-18.15 Köyliönjärven suojeluyhdistyksen ajankohtaiset, Jarkko Alho, Köyliönjärven suojeluyhdistys
18.15-19.00 Järviruo’on hyödyntäminen, Jerome Tornikoski, Turun ammattikorkeakoulu
19.00-19.30 Loppukeskustelu ja tutustuminen ruokonäyttelyyn
Kahvituksen vuoksi tilaisuuteen on ilmoittautuminen. Ilmoittauduthan mukaan 31.10. klo 15 mennessä tästä: https://link.webropol.com/s/jarviruokoilta
Tilaisuuden järjestävät Köyliönjärven suojeluyhdistys ry ja Hola Lake II Köyliönjärvi-hanke.

Kimpassa – seminaari yhteistyöstä, yhteisestä brändistä ja brändin rakentamisesta
2023-11-03 09:00 - 14:30 | Logomo, Junakatu 9, Turku
Tervetuloa mukaan seminaariin, jossa asiantuntijat ja yritykset kertovat yhdessä tekemisestä ja sen tärkeydestä yritystoiminnassa sekä kansainvälistymisessä. Seminaarissa pääset kuulemaan myös brändin rakentamisesta ja sen hyödyistä sekä kotimaan että ulkomaan markkinoilla. Seminaarin myötä saat esimerkkejä erilaisista yhteistyön muodoista ja oivalluksia yhdessä tekemisestä.
Ohjelma:
9.00 Aamukahvit
9.30 Tervetuloa
9.35 Brändäys, Riikka Salokannel
10.25 Alkutuotteiden jalostaminen, tuotteistaminen ja brändääminen, Anna Rauhansuu
11.15 Lounas Logomo Kitchenissa (omakustanteinen)
12.15. Villinä maailmalla, Jyrki Tsutsunen
13.05 YouTubella Japaniin, Minna Keitilä ja Mika Nakamura
13.55 Loppusanat ja iltapäiväkahvit

Ilmoittautuminen viimeistään 26.10. https://link.webropolsurveys.com/S/1DAB846F5F2E0DBD
Mukaan mahtuu ensimmäiset 40. Tarkemmat saapumisohjeet lähetetään ilmoittautuneille pari päivää ennen tilaisuutta.
Lue lisää asiantuntijoista tapahtuman kotisivulta.

Seminaarin järjestää Elintarvikeyritysten vientivalmiustason selvittäminen ja osaamisen lisääminen Varsinais-Suomessa (ELVIS) -hanke.

Lisätietoja: Laura Varjotie laura.varjotie@pji.fi 044 045 6403

Huoltovarma ruokaketju – luomu osana omavaraista alkutuotantoa
2023-11-09 09:30 - 11:00 | Webinaari
Tervetuloa kuulemaan elintarvikesektorin ja ruokaketjun huoltovarmuudesta niin koko maassa kuin Satakunnassa ja siitä, miten luomutuotanto vaikuttaa huoltovarmuuteen webinaariin torstaina 9.11. klo 9.30-11!

Webinaarin ohjelma:
Elintarvikesektorin huoltovarmuus – johtava varautumisasiantuntija Miika Ilomäki, Huoltovarmuuskeskus
Case: Elintarvikeketjun toimijoiden näkemyksiä huoltovarmuudesta Satakunnassa – asiantuntija Reija Hietala, Pyhäjärvi-instituutti
Huoltovarmuus & luomutuotanto – professori Juha Helenius, Ruralia-instituutti

Ilmoittaudu webinaariin: https://link.webropolsurveys.com/S/4E631738603043D6 –
Osallistumislinkki lähetetään ilmoittautuneille viimeistään keskiviikkona 8.11.
Tilaisuus on osa Tiedolla osaamista luomutuotantoon -hanketta.

Iltapäiväkaffeet viljelijöiden kanssa - luonnon monimuotoisuus
2023-11-09 14:00 - 15:00
Mitä ihmettä on biodiversiteetti eli luonnon monimuotoisuus? Miten se vaikuttaa maatilaani tai viljelyyni? Mitä asiantuntijat ajattelevat luonnon monimuotoisuudesta, entä viljelijät? Aiheeseen meidät johdattaa Ruokaviraston asiantuntija Paula Nykänen, jonka jälkeen seuraa rentoa keskustelua luonnon monimuotoisuuden roolista maataloudessa. Keskustelussa mukana Pro Agria Länsi-Suomen maisema- ja ympäristöasiantuntija Terhi Ajosenpää.
Iltapäiväkaffeet viljelijöiden kanssa järjestetään Teamsissa torstaina 9.11. klo 14-15. Tilaisuus on avoin kaikille aiheesta kiinnostuneille. Tilaisuuden alustus tallennetaan. Keskustelua ei tallenneta. Tervetuloa! Hanki linkkisi tilaisuuteen ilmoittautumalla tästä linkistä: https://www.lyyti.fi/reg/luonnonmonimuotoisuus
Tilaisuuden järjestävät MTK-Satakunnan Muutosvoimaa tulevaan -hanke ja Pyhäjärvi-instituutin Biodiversiteetin tarjoamien ekosysteemipalvelujen käytön tehostaminen Satakunnan maatiloilla -hanke.

Maanviljely muuttuvassa toimintaympäristössä
2023-11-21 09:00 - 11:30 | Teknologiakeskus Sytytin, Sinkokatu 11, Rauma
Tervetuloa Maanviljely muuttuvassa toimintaympäristössä – mahdollisuuksia ja menestystekijöitä alkutuotantoon -tilaisuuteen, joka järjestetään tiistaina 21.11. klo 9-11.30 teknologiatalo Sytyttimessä (Sinkokatu 11, Rauma). Ohjelmassa ajankohtaista asiaa mm. maan kasvukuntoon, vesitalouteen, kierrätysravinteisiin ja uusiin viljelykasveihin liittyen. Tilaisuus on suunnattu viljelijöille, asiantuntijoille sekä muille asiasta kiinnostuneille.
Ohjelma:
9.00 Kahvi
9.15 Tilaisuuden avaus, Heikki Nurmi, Rauman kaupunki
9.20 Maan kasvukunto – viljelijän tärkein resurssi, Sauli Jaakkola, Pyhäjärvi-instituutti
9.35 Kierrätysravinteiden nykytilanne, Juhani Viljakainen, Kiertoravinne Oy/Gasum Oy
9.55 Käytännön kokemuksia kiertoravinteiden käytöstä, Jyrki Soukainen, viljelijä, Rauma
10.10 Peltomaan vedenhallinta, Jari Ruski, Pyhäjärvi-instituutti
10.30 Palko- ja öljykasvit mukaan viljelykiertoon, Johanna Pihala, Pyhäjärvi-instituutti
10.50 Ajankohtaista maataloudesta, Anna-Kaisa Jaakkola, MTK Satakunta
11.10 Keskustelu
11.30 Tilaisuus päättyy
Mahdollisuus omakustanteiselle lounaalle tilaisuuden päätteeksi.
Ilmoittaudu mukaan 16.11. klo 12 mennessä tästä linkistä: https://link.webropol.com/s/maanviljely-muuttuvassa-toimintaymparistossa
Tilaisuuden järjestää Rauman kaupunki ja Alkutuotannon kasvu- ja vastuullisuusohjelma.

Iltapäiväkaffeet viljelijöiden kanssa - laidunnus
2023-12-14 14:00 - 15:00
Mitä tarkoittaa tilannetajuinen laidunnus? Mitä hyötyä laidunnuksesta on monimuotoisuuden näkökulmasta? Aiheeseen meidät johdattaa maanviljelijä Tuomas Näppilä Urjalasta, jonka jälkeen seuraa rentoa keskustelua laidunnuksesta. Keskustelussa mukana Baltic Sea Action Groupin erityisasiantuntija Soja Sädeharju.
Tilaisuus järjestetään Teamsissa ja on avoin kaikille aiheesta kiinnostuneille. Tilaisuuden alustus tallennetaan. Keskustelua ei tallenneta.
Tervetuloa!
Tilaisuuden järjestävät Pyhäjärvi-instituutin Biodiversiteetin tarjoamien ekosysteemipalvelujen käytön tehostaminen Satakunnan maatiloilla -hanke ja MTK-Satakunnan Muutosvoimaa tulevaan -hanke.
Linkki ilmoittautumiseen: https://www.lyyti.fi/reg/laidunnus23

Mitä kuuluu Varsinais-Suomen ruokaketju?
2023-12-15 13:00 - 13:30
Mitä kuuluu Varsinais-Suomen ruokaketju? Tietoisku ruoka-alan kehittäjille -tilaisuus järjestetään webinaarina 15.12.2023 klo 13-13.30.
Tule kuulemaan tiukka tietoisku ruoka-alan kehittäjille, toimijoille ja kiinnostuneille Varsinais-Suomen ruokaketjun tilasta! Tulevaisuuden kehitystarpeet varsinaissuomalaisessa ruokaketjussa – kehittämisraportti on julkaistu osana samannimistä hanketta. Raportti perustuu 165 ruoka-alan toimijan haastatteluaineistoon maakunnan alueelta. Se ohjaa osaltaan tarpeeseen perustuvaa kehittämistyötä tulevaisuudessa. Tervetuloa kuulemaan raportin sisällöstä tiiviissä tietoiskussa!
Liity Teams-kokoukseen 15.12. klo 13-13:30 tästä linkistä!
Tilaisuuden järjestää Tulevaisuuden kehitystarpeet varsinaissuomalaisessa ruokaketjussa (TuKeVa)-hanke / Pyhäjärvi-instituutti.
Lisätietoja täältä: https://xn--vs-lhiruoka-o8a.fi/tapahtuma/mita-kuuluu-varsinais-suomen-ruokaketju-tietoisku-ruoka-alan-kehittajille-webinaari/?instance_id=1673

Pyhäjärven jouluglögit!
2023-12-18 17:30 - 19:00
Tervetuloa Pyhäjärven suojeluohjelman jouluglögille!
Glögit tarjoillaan maanantaina 18.12. klo17.30-19 Pyhäjärvi-instituutissa (Teollisuustie 4, Eura).
Glöginjuonnin ohessa kuulemme Pyhäjärven vuodesta 2023, syksyn hanketoimista ja ensi vuoden suunnitelmista. Tule mukaan keskustelemaan!

Iltapäiväkaffeet viljelijöiden kanssa - viherlannoitus
2024-01-25 14:00 - 15:00
Iltapäiväkaffeet viljelijöiden kanssa järjestetään jälleen 25.1.2024 klo 14-15. Kaffeilla kysytään, mitä hyötyä viherlannoituksella on? Mitä ottaa huomioon? Mikä rooli viherlannoituksella on monimuotoisuuden näkökulmasta? Aiheeseen meidät johdattaa tutkija Tuomas Mattila Suomen ympäristökeskukselta (SYKE). Alustuksen jälkeen rentoa keskustelua viherlannoituksesta.
Tilaisuus järjestetään Teamsissa ja on avoin kaikille aiheesta kiinnostuneille. Tervetuloa!
Ilmoittaudu mukaan tästä linkistä.
Tilaisuuden järjestävät MTK-Satakunnan Muutosvoimaa tulevaan -hanke ja Pyhäjärvi-instituutin Biodiversiteetin tarjoamien ekosysteemipalvelujen käytön tehostaminen Satakunnan maatiloilla -hanke.
